Logisztika

Az eVIR szoftver komplett logisztikai hátteret tud nyújtani kereskedelmi-szolgáltató vállalkozások részére. Ez a logisztikai háttér a következő főbb komponensekből tevődik össze:

Árajánlatok (Ajánlat készítés)

Vevői rendelések (Vevői rendelés készítés)

Szállítói rendelések (Szállítói rendelés készítés)

Logisztikai műveletek (Logisztikai műveletek)

A logisztikai rendszer célja, hogy a lehető leghatékonyabbá tegye a folyamatot, minimalizálja az adatbevitel mennyiségét, mindenkor pontos információval szolgáljon a pillanatnyi állapotról. A rendszer képes támogatni egy olyan folyamatot, ahol

Árajánlat készül a vevőnek, akár különböző verziókban is.

Az árajánlat alapján ismételt adatbevitel nélkül vevői rendelést lehet generálni.

A vevői rendelésből készülhet egy rendelés visszaigazolás a vevő számára eladási árakon, mely a rendelés rendszerbeállításai szerint tartalmazhatja a beszállítói/raktár rendeléseket is.

A vevői rendelés alapján a raktárkészletből teljesíthető tételek raktárközi mozgással a rendelés elkülönített virtuális raktárába helyeződnek át, melyről raktárközi mozgás bizonylat készül

A vevői rendelésben szereplő, de raktárkészletről nem teljesíthető tételekből szállítói rendelés készülhet (természetesen beszerzési árakon).

A raktári bevételezés történhet a szállítói rendelés tételei alapján, így ekkor sem kell újra tételeket rögzíteni

A raktárba bevételezett termékek konszignálásában segítséget nyújt a rendszer, javaslatot tesz arra, hogy melyik rendeléseket lehet teljesíteni a bevételezett termékekkel, majd jóváhagyás esetén megcsinálja az ezekhez szükséges raktárközi mozgásokat is.

A teljesíthető állapotba kerülő megrendeléseket számlázni lehet pár gombnyomással a rendelés visszaigazoláson szereplő eladási árakon.

Rendelés állapotok kezelésével bármilyen mértékű részteljesítést tud követni a rendszer mind vevői rendelés, mind a szállítói rendelés oldalon, azaz percre-kész információval rendelkezünk arról, hogy melyik vevői rendelésből eddig milyen termékek kerültek leszállításra és melyikeket kell még szállítani, valamint szállítói rendelések alapján tudjuk, hogy milyen termékek érkeztek meg eddig a raktárba és milyen termékeket várunk még.

Kapcsolódó oldalak:

Bizonylat készítés

Ajánlat

Vevői rendelés

Szállítói rendelés

Logisztikai műveletek

Raktári bevételezés

Raktárközi mozgás

Számlázás

Szállítólevél